als_Latn dik_Latn sag_Latn
Trajneri i Skënderbeut, Ilir Daja, u shfaq kokulur para mikrofonit të “Supersport” pas ndeshjes së sotme me Kukësin, mbyllur në barazim 1-1. Korçarët deri në minutat e fundit të takimit po fitonin 1-0, derisa Kale shënoi golin që vlen një pikë për kuksianët dhe -2 pikë diferencë nga këta të fundit për kampionët.
“Nuk na vjen mirë, ky ështënjë barazim dëshpërues, sepse ishim shumë pranë fitores dhe pësuam një gol të shmangshëm, me disa lojtarë të vendosur keq dhe një lojtar të Kukësit të lënë të lirë në zonë. Këto nuk duhet të ndodhin”, – deklaroi fillimisht tekniku.
“E nisëm mirë ndeshjen, ndryshuam vendosjen gjatë rrugës duke parë vendosjen e Kukësit. Prisnim shumë nga Predesku. Gabuam në administrimin e lojës, sepse duhej ta menaxhonim më mirë lojën dhe zotërimin e topit, sidomos në fundin e takimit. Duhej më shumë punë nga mesfusha, duke ditur që Kukësi do të luante me shumë topa të gjatë”, – shtoi Daja me keqardhje.
als_Latn als_Latn als_Latn